Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: alapképzési szakjainak képesítési követelményeiről” megjelent 157/1996. (X. 22.) Korm. rendeletben alkalmazottakkal.]
Paragraph Index: 1366

6. Az ismeretek ellenőrzési rendszere Az ismeretek ellenőrzési rendszere a tantervben előírt, részben egymásra épülő, részben egymástól független, aláírások és gyakorlati jegyek megszerzéséből, vizsgák, beszámolók, kollokviumok letételéből, diplomamunka elkészítéséből, valamint záróvizsgából tevődik össze. 6.1. A diplomamunka A diplomamunka követelménye olyan gyakorlati feladat megoldása, amely a szak- és a korábbi alaptanulmányokra támaszkodva, kiegészítve a szakirodalom és a gyakorlati megvalósítás körülményeinek elemzésével, önálló alkotó-fejlesztő munkával, konzulensi segítséggel egy félév alatt elvégezhető. A diplomamunkának igazolnia kell, hogy szerzője a választott szűkebb területen, témában jártas az idevonatkozó szakirodalomban, képes a tanult ismeretanyag gyakorlati, alkotó alkalmazására, menedzseri szintű összefogására, színvonalas problémamegoldásra. 6.2. A záróvizsga 6.2.1. A záróvizsgára bocsátás feltételei A tantervben előírt feltételek teljesítése, különösen: — a tantervben rögzített számú gyakorlati jegy, beszámoló, min. 8 kollokvium stb., — a bíráló által elfogadott diplomamunka. 6.2.2. A záróvizsga részei: — szóbeli vizsga az intézményi tanterv által meghatározott, illetve választható tantárgyakból, — a diplomamunka megvédése. 6.2.3. A záróvizsga eredménye A vizsgáztató bizottság által a diplomamunkára — annak megvédése eredményeként — adott érdemjegy, valamint a szóbeli vizsgákra adott érdemjegyek számtani középértékének átlaga. 1999/7. szám MUNKAVÉDELMI SZAKIRÁNYÚ TOVÁBBKÉPZÉSI SZAK KÉPESÍTÉSI KÖVETELMÉNYEI

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes